《别黎慧剑》
明代·释今身

意气生平重，其如此夕何。世难知己少，时乱一身多。

别路虫声切，长江鹤唳和。莫辞他日晤，千里远相过。

作者简介：今身(？--一六九四)，字非身。新会人。俗姓刘，原名彦梅。清圣祖康熙七年（一六六八）弃诸生，登具丹霞，侍天然老人于归宗。晚隐苍梧龙化七寺。三十三年（一六九四）示寂。事见《海云禅藻集》卷三。